rlitschk/wikidir huggingface dataset:
Igor Rausis (* 7. April 1961 in Kommunarsk, Ukrainische SSR; † 28. März 2024) ) weer en tschechisch Schachspeler. He fung sien Schachkarriere noch in de ukrainischen Deelrepubliek vun de Sowjetunion an, Midden vun de 1980er-Jahre gung he in de lettische Deelrepubliek un speel bit 2003 för Lettland. In de Johren 2003 bit 2007 speel he för Bangladesch, siet 2007 weer he bi de FIDE för Tschechien meld. Rausis kreeg 1992 den [[Grootmeester (Schach)|Grootmeestertitel]. För de lettische Natschonalmannschap speel he dreemal (1996, 1998 un 2002) bi de Schacholympiade as ok bi Mannschapsweltmeesterschap 1993. Rausis weer Trainer vun de Natschonalmannschap vun de Vereenigt Araabsch Emirate, bi de Schacholympiade 2008 weer he Trainer vun de Natschonalmannschap vun Bangladesch, bi de Schacholympiade 2010 weer he Natschonaltrainer vun Algerien. In 1985/86 weer he en vun de eerst Trainer vun Alexei Schirow, he hett ok den U-20 Juniorenweltmeester Ahmed Adly traineert. Rausis hett wunnen oder vördere Plätze in mehreren Turnieren beleggt: I–III. Platz in Saint Martin (1991), I. Platz in Moskau (1992), I–II. Platz in Viernheim (1992), I–III. Platz in Las Palmas (1995), I–II. Platz in Gausdal (1995), I. Platz in Enghien-les-Bains (1995), I. Platz in Jyväskylä (1996), I. Platz in Willsbach (1997), I–II. Platz
Beau Thompson (* 3. März 1989) is en kanaadsch Biathlet. Beau Thompson nehm 2009 in Canmore an de Junioren-Weltmeesterschapen deel un wurr in' Eenzel 59. un in' Sprint 67. Tosommen mit Matt Neumann, Stuart Lodge un Joel Pacas keem he dorto up Platz 15 in dat Staffelrennen. An sülvig Stäe is he ok bi de Junioren-Wettkämpen vun de kanaadsch Meesterschapen 2010 antreeden un wunn dor den Titel in' Eenzel un in' Sprint, wurr achter Neumann Viezmeester in dat Verfolgungsrennen as ok mit Tana Chesham un Scott Gow as eerst Mannschap vun Alberta Dart in den Mixed-Staffelwettbewarf. Bi de Manlüüd in' Leistungsberiek is Thompson siet de Saison 2010/11 dorbi. All bi sien eerst Rennen in' Biathlon-NorAm-Cup wurr he achter Robin Clegg un vör Jon Skinstad Tweet vun en Sprint in Canmore, bi dat folgen Verfolgungsrennen keem he up Platz dree, nahdem sück Joel Pacas tüschen hüm un Clegg schaven harr. Ok in Jericho keem he noch mal in en Verfolgungsrennen up den 3. Platz. Bi de kanaadsch Meesterschapen 2011 in Charlo wunn he mit Zina Kocher un Nathan Smith de Goldmedaille in dat Mixed-Staffelrennen. Dornah is bi de IBU aber kien Rennen mehr uptekent. Beau Thompson in de Datenbank vun de
Lars Schmitz-Eggen (* 25. Juni 1965 in Aken) is en düütschen Schriever un Journalist. He is siet April 2004 Chefredaktör von de Tiedschrift Rettungs-Magazin un von www.rettungsdienst.de. Schmitz-Eggen hett en Lehr as Reddungsassistent maakt un engascheert sik siet 2005 in de psychosoziale Noodfallversorgung (PSNV). Na Volontariat un Studium hett he as Lokalredaktör arbeidt, ünner annern för de Bergische Landeszeitung/Kölnische Rundschau. 1994 is he na dat Feuerwehr-Magazin in Bremen wesselt. 1996 hett he dat Rettungs-Magazin opboot un is dor siet 2004 Chefredaktör. He kennt sik besünners op de Rebeden von dat Reddungswesen un bi maritime Themen ut. Siet 2001 hett he söss Böker to Themen von de Geschicht von de Schippfohrt rutbröcht. He leevt in Oosterholt-Scharmbeek un arbeidt in Bremen. Die letzte Fahrt der München. 2001, ISBN 3-8311-2462-0 Monsterwellen: wenn Schiffe spurlos verschwinden. 2006, ISBN 978-3-938737-12-5 Verschollen im Packeis: die 2. deutsche Nordpolarexpedition 1869/70. 2007, ISBN 978-3-8334-6877-3 Das Schicksal der "Hoheweg" : 8. November 2006: Katastrophe in den Nordergründen. 2009, ISBN 978-3-8391-1996-9 Der Kunststoff-Schmied vom Neuen Hafen: Gustav Kuhr und die Geschichte der Bremerhavener Lunewerft. 2012, ISBN 978-3-8448-2926-6 Shetland-Inseln: Der Reiseführer für Entdecker und Liebhaber. 2014 England voraus!: Geschichte der internationalen Fährschifffahrt in Bremen, Bremerhaven und Hamburg. 2017 Normdaten: GND: 123178789
Ilmenau betekent Ilmenau, Stroom in Düütschland, de in de Elv münnt, Ilmenau, Stadt in Düütschland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Mairie Aßel weer in de Franzosentied (1810 bet 1813) een von de dree Mairien, in de de Kanton Stood indeelt weer. De Seet weer in Aßel. Se harr 1758 Inwahners. De Ümgegend von Aßel hett vör de Franzosentied to dat Grevengericht Bützfleet in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Aßel een von de söss Mairien in’n Kanton Drochters von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Aßel weer nu een von de dree Mairien in’n Kanton Stood, Distrikt Stood, Departement von de Elvmünnen. De Grenzen von de Mairie hebbt sik dorbi nich ännert. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut
Hogenblöcken (hoochdüütsch Hohenblöcken) is en Hoff in de Gemeen Drochters in’n Landkreis Stood, Neddersassen. De Oort liggt in de Masch von de Nedderelv in Keden. De Naveröörd sünd Gauensiek in’n Noorden, Ritsch in’n Oosten, Aßlermoor in’n Süüdoosten, Ritschermoor in’n Süden, Drochtersermoor un Aschhoornermoor in’n Süüdwesten, Aschhoorn in’n Westen un Drochters in’n Noordwesten. Johann von Lixfeld, de von Good Sotterbach stammen dee, is in dat 17. Johrhunnert dör sien Kriegsdeenst in dat Arzstift Bremen kamen un hett sien Seet op Hogenblöcken nahmen, dat von de Tied an as Eddelgood gellen dee. Von de Familie von Lixfeld is dat Good dör Arvgang an Johann von Plate un denn an Johann von der Beck fullen. De hett dat Good 1747 an Johann Schmoldt verköfft. Na Johann Schmoldt sien Dood 1769 hett siene Weetfro dat Good an Christian Schmoldt ut Oosten verköfft. Later (bet in dat 20. Johrhunnert) weer de Familie Rusch Besitter. Vondaag höört dat fröhere Good de Familie Wrage to. Dat Haupthuus von’n Hoff is as Bodenkmaal schuult. De Oort hett vör 1852 to dat Kaspelsgericht Drochters von dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg
Föhr betekent Föhr, een vun de noordfreeschen Eilannen, Föhren, Geslecht vun de Nadelbööm, Föhr, een Wagen vull. Föhr is de Familiennaam von Andreas Föhr (* 1958), düütsch Dreihbookschriever un Schriever, Ernst Föhr (1892–1976), düütschen Theoloog un Politiker, Horst Föhr (* 1944), düütschen Manager, Tero Föhr (* 1980), finnschen Orientierungslöper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lyndon Baines Johnson (* 27. August 1908 in Stonewall, Texas; † 22. Januar 1973 ok dor), wegen sien Initialen ok LBJ nömmt, weer en US-amerikaansch Politiker vun de Demokraatsche Partei un van 1963 bit 1969 de 36. Präsident vun de Vereenigten Staaten. Tovör hett he van 1937 bit 1949 den Bundsstaat Texas in dat US-Repräsentantenhuus as ok van 1949 bit 1961 in‘ US-Senat vertreeden. In‘ Senat weer he doröver herut siet 1953 Vörsitter vun de demokraatsche Fraktschoon. Af 1961 weer he Viezpräsident ünner John Fitzgerald Kennedy. Noch an den Dag, as Kennedy ümbrocht wurr, den 22. November 1963, wurr Johnson an Bord vun de Air Force One as nee US-Präsident ünner Eid nommen. Johnson hett de verblieven 14 Maand vun Kennedy sien Amtsperiood to Enn‘ führt un wurr bi de Präsidentschapswahl 1964 mit de gröttste Mehrheit in‘ Popular Vote vun de US-Historie in dat Amt bestätigt. Dat Karnstück vun de Binnenpolitikvun Johnsons weer de Great Society (Groot Sellschopp), en grootanleggt sozialpolitisch Reformprogramm. In‘ Rahmen vun de Great Society wurrn ünner de Führung vun Johnson etliche börgerrechtliche un soziale Reformen in den Vereenigten Staaten vörandreeven: De Gliekberechtigung vun de Afroamerikaner wurr in en nie dorween Maat vörandreeven, indem de Rassentrennung in
Damperhoff is en Stadtdeel vun Kiel. He grenzt an de Stadtdelen Brunswik in’n Noorden, Düsternbrook in’n Oosten Ooltstadt in’n Süüd-Westen, Vörstadt in’n Süden, Exerzeerplatz in’n Süüd-Westen un Schrevendiek in’n Westen. Ehr de Oort to de Stadt Kiel tohöört, weer dat wohrhaftig en Hoff. De Plaats vun’n Damperhoff stunn an de Eck Lütte-Kuhbarg–Waisenhoffstraat. Dat Goot kreeg sien Naam vun sien Eegnersch Margarethe Hedwig vun Ahlefeld op Damp un Oehe. Se kööp den Hoff un dat Land 1697 un nööm dat na ehr Stammgood Damp. Danaa un bet 1769 besitt de Beamte un Vizekanzler vun Holsteen-Gottorp Friedrich Gabriel Muhlius. Dör sien Testament grünn he en Huus vör Göören ahn Öllern. In’t 19. Johrhunnert kreeg Kiel dat Land vun Damperhoff un grünn dor sülvst Rebeden vör Wahnen. De Plan wull Straten in’n rechten Winkel. So löppt de Bargstraat un de Legienstraat dwars to de anner Straten vun’t Viddel. De Delen vun den olen Damperhoff güntsiets vun Fleethörn un Raathuusstraat höört vundaag to Kiel-Exerzeerplatz. Lütte Kiel mit dat Denkmal för Klaus Groth Hiroshimapark – en Park to dat Denken an de Opper dör de Atombomb Muthesius Kunsthoochschool Kiel-Damperhof – Biller, Videos, Höördateien Kieler Stadtdeel Damperhoff in’t Stadtwiki vun Kiel Landshööftstadt Kiel (2017) interaktive Koort
Bützfleter Butendiek (hoochdüütsch Bützflether Außendeich) weer en Oortsdeel von Bützfleet (vondaag is dat Rebeed Deel von de Gemeen Stood in’n Landkreis Stood, Neddersassen). Faken is dor eenfach blots Butendiek to seggt worrn. De Oort liggt in de Masch von de Nedderelv in Keden. In’n Oosten von’n Bützfleter Butendiek leeg de Bützfleter Süderelv, de dat Rebeed von Bützfletersand trennen dee. De Westgrenz weer de Diek von Bützfleet. De Naveröörd weren Abbenfleet un Kreuel in’n Noorden, Bützfletersand in’n Oosten, Brunshusen in’n Süüdoosten, Hörn un Snee in’n Süden, Götzdörp un Bützfleet in’n Westen un Bossel in’n Noordwesten. In’n Süden geiht dat Rebeed von Bützfleter Butendiek in dat Rebeed von Brunshüser Butendiek över. In Bützfleter Butendiek hett dat fröher en Reeg Tegeleen geven. Ofschoonst de Elvdiek na de Stormflood von 1962 nee boot worrn is (von 1968 bet 1971), so dat dat Rebeed von Bützfleter Butendiek un Bützfletersand ok indiekt is, sünd de Hüüs von Bützfleter Butendiek all verswunnen. Dat Rebeed höört vondaag to dat Industrierebeed Bützfletersand. Von de ole Bützfleter Süderelv sünd blots noch Resten nableven. Dat Rebeed von Bützfleter Butendiek besteiht ok nu noch to’n gröttsten Deel ut Wischen, aver de Industrieanlagen von Bützfletersand reckt deelwies ok op dat Rebeed von Bützfleter
De Mairie Bützfleet weer in de Franzosentied (1810 bet 1813) een von de dree Mairien, in de de Kanton Stood indeelt weer. De Seet weer in Bützfleet. Se harr 1547 Inwahners. De Ümgegend von Bützfleet hett vör de Franzosentied to dat Grevengericht Bützfleet in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Bützfleet een von de söss Mairien in’n Kanton Drochters von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Bützfleet weer nu een von de dree Mairien in’n Kanton Stood, Distrikt Stood, Departement von de Elvmünnen. De Mairie hett sik von de Grött nich groot ännert. Blots den Oort Brunshusen hett de Mairie Bützfleet von de Mairie Stood tokregen. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de
De Mairie Oterndörp weer in de Franzosentied (1810 bet 1813) een von de dree Mairien, in de de Kanton Oterndörp indeelt weer. De Seet weer in Oterndörp. Se harr 4123 Inwahners. De Ümgegend von Oterndörp hett vör de Franzosentied to Land Hadeln höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Oterndörp een von de söss Mairien in’n Kanton Oterndörp von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Oterndörp weer nu een von de dree Mairien in’n Kanton Oterndörp, Distrikt Stood, Departement von de Elvmünnen. De Mairie weer nu düüdlich grötter, dor sünd de Öörd in tohoopfaat worrn, de vörher in Westfalen to de dree Mairien Oterndörp, Oosterenn-Oterndörp un Westerenn-Oterndörp (all dree in’n Kanton Oterndörp) höört harrn. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder
De Mairie Neenkarken weer in de Franzosentied (1810 bet 1813) een von de dree Mairien, in de de Kanton Oterndörp indeelt weer. De Seet weer in Neenkarken. Se harr 2379 Inwahners. De Ümgegend von Neenkarken hett vör de Franzosentied to Land Hadeln höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Neenkarken een von de acht Mairien in’n Kanton Neenkarken von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Neenkarken weer nu een von de dree Mairien in’n Kanton Oterndörp, Distrikt Stood, Departement von de Elvmünnen. De Mairie weer nu düüdlich grötter, dor sünd de Öörd in tohoopfaat worrn, de vörher in Westfalen to de dree Mairien Neenkarken, Oosterbrook un Godshem (all dree in’n Kanton Neenkarken) höört harrn. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder
De Mairie Helmworth weer in de Franzosentied (1810 bet 1813) een von de dree Mairien, in de de Kanton Oterndörp indeelt weer. De Seet weer in Helmworth. Se harr 2556 Inwahners. De Ümgegend von Helmworth hett vör de Franzosentied to Land Hadeln höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen hebbt de Mairien Ooster-Helmworth un Wester-Helmworth twee von de söss Mairien in’n Kanton Neenkarken von’n Distrikt Stood, Departement von de Elv- un Wersermünnen, billt. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Helmworth weer nu een von de dree Mairien in’n Kanton Oterndörp, Distrikt Stood, Departement von de Elvmünnen. De Mairie weer nu düüdlich grötter, dor sünd de Öörd in tohoopfaat worrn, de vörher in Westfalen to de dree Mairien Wester-Helmworth, Ooster-Helmworth un Steenau (all dree in’n Kanton Neenkarken) höört harrn. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover
De Kanton Stotel weer as Kanton en Verwaltungsrebeed in dat Königriek Westfalen, dat blots von 1810 bet 1811 bestahn hett (Franzosentied). De Seet weer Stotel. De Ümgegend von Stotel hett vör de Franzosentied to de Böörd Braamst un den Bezirk Oosterstood von dat Amt Hagen, de Gerichten Beverst un Leh un dat Amt Stotel-Vieland in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Kanton Stotel een von de 13 Kantons in’n Distrikt Bremervöör von dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Stotel is opdeelt worrn op de Mairien Dammhagen un Weersbe in’n Kanton Hagen un de Mairien Stotel, Bexhöv, Wulsdörp un Deesdorp in’n Kanton Bremerleh, all in’n Distrikt Bremen, Departement von de Wersermünnen. In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814
Olga Gennadjewna Wiluchina (russisch: Ольга Геннадьевна Вилухина; * 22. März 1988 in Meschgorje, Baschkirische ASSR, UdSSR) is en russisch Biathletin. Olga Wiluchina löppt för den Zentralen Sportklub vun de Armee. Se leep 2006 in Presque Isle hör eerst Junioren-Weltmeesterschap in‘ Biathlon. In dat Eenzel keem se woll blots up den 28. Platz, wunn aber in de övrig Rennen en kumpletten Medaillensatz. In‘ Sprint wunn se den Titel, in de Verfolgung keem se up den darten Platz un wunn mit de Staffel de Sülvermedaille. Nich ganz so spoodriek weer de Junioren-WM een Jahr later in Martell. Wiluchina wunn weer Staffelsülver un leep ok in de anner dree Rennen jewiels ünner de best 15, best Ergevnis weer Platz 9 in dat Verfolgungsrennen. Bi de Junioren-Europameesterschap in Bansko keem se immer ünner de best Teihn, reck aber blots mit de Staffel de Goldmedaille. Ok 2008 un 2009 wunn se weer Medaillen bi Junioren-Weltmeesterschapen. Bi de Junioren-Europameesterschap 2009 to Huus in Ufa is Wiluchina in alle veer Rennen antreeden un wunn all veer Titel. Wegen hör good Ergevnisse wurr Wiluchina för de letzte Statschoon vun den Weltcup 2008/09 in Chanty-Mansijsk nomineert un leep unverwacht in hör eerst Rennen up den sössten Platz. Dormit weer
De Familiennaam oder Tonaam is de twete Naam, de blangen den Vörnaam den Naam vun ene Person utmaakt. Welke Kulturen hebbt ok noch extra Middelnaams oder Vaddernaams. Mehrsttiets steiht de Familiennaam achter den Vörnaam, aver vele Kulturen maakt dat ok annersrüm. Dorto höört Dialektrebeden in Süüddüütschland (Georg Hackl is denn de Hackl Schorsch), de Ungarn, de Chinesen, Koreaners un annere, aver ok dat mönsterlandsche Plattdüütsch. Ieslänners hebbt gor kene fasten Familiennaams, as de olen Germanen. Se bruukt blots Vaddernaams (hüüt ok Muddernaams), as de Oostfresen bet in dat 19. Johrhunnert. In Iesland bedüüdt dat, dat en Söhn vun en Mann, de Svein heten doot, Sveinsson mit tweten Naam heet. De Naams in’t Telefonbook un annerwegens sünd denn ok nich na de Tonaams sorteert, man na de Vörnaams. In Oostfreesland hebbt de Franschen unner Napoleon, un denn gliek noch eenmool de Hannoveraners, de „Unsitt“ van de Vaddernaams verbaden un de Ostfreesen hebben siek niege Tonaams utdenken müsst. Dat is al lange Tiet begäng wesen, dat de Lüüd Tonaams harrn. Vun welke Vörnaams geev dat al in lütte Dörper faken vele Lüüd, de so heten. Disse Tonaams weren in de eerste Tiet nich för de ganze Familie fastleggt. De Lüüd hebbt Tonaams
De Mairie Drochters weer in de Franzosentied (1810 bet 1813) een von de fiev Mairien, in de de Kanton Freeborg indeelt weer. De Seet weer in Drochters. Se harr 3019 Inwahners. De Ümgegend von Drochters hett vör de Franzosentied to dat Grevengericht Bützfleet un dat Amt Wischhoben in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Drochters een von de söss Mairien in’n Kanton Drochters von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Drochters weer nu een von de fiev Mairien in’n Kanton Freeborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de dree Mairien Drochters, Neeland un Kruutsand (all dree in’n Kanton Drochters) höört harrn. 1813/1814 hebbt de Russen de Franzosen slahn un dat
De Mairie Freeborg weer in de Franzosentied (1810 bet 1813) een von de fiev Mairien, in de de Kanton Freeborg indeelt weer. De Seet weer in Freeborg. Se harr 2911 Inwahners. De Ümgegend von Freeborg hett vör de Franzosentied to dat Grevengericht Freeborg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Freeborg een von de söss Mairien in’n Kanton Freeborg von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Freeborg weer nu een von de fiev Mairien in’n Kanton Freeborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de veer Mairien Freeborg, Allwöörden, Stellenfleet un Eggerkamp (all veer in’n Kanton Freeborg) höört harrn. Von de Mairie Eggerkamp is blots de Oort Eggerkamp in de Mairie
De Mairie Hamelwöörden weer in de Franzosentied (1810 bet 1813) een von de fiev Mairien, in de de Kanton Freeborg indeelt weer. De Seet weer in Hamelwöörden. Se harr 1830 Inwahners. De Ümgegend von Hamelwöörden hett vör de Franzosentied to dat Grevengericht Bützfleet un dat Amt Wischhoben in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Hamelwöörden een von de söss Mairien in’n Kanton Drochters von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Hamelwöörden weer nu een von de fiev Mairien in’n Kanton Freeborg, Distrikt Stood, Departement von de Elvmünnen. De Mairie hett sik von de Grött nich groot ännert. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener